OpenLLM-France/wikimedia huggingface dataset:
# Jo confesso (pel·lícula)

Jo confesso (títol original en anglès I Confess) és una pel·lícula estatunidenca però rodada al Quebec el 1953, dirigida per Alfred Hitchcock i interpretada per Montgomery Clift, Anne Baxter i Karl Malden, i filmada en blanc i negre.
El guió està basat en una obra teatral francesa escrita per Paul Anthelmede l'any 1902: Nos Deux Consciences.
Hitchcock va ser nominat al Gran Premi del Festival de Canes de 1953 per aquesta pel·lícula.

## Repartiment

| Montgomery Clift: Pare Michael William Logan Anne Baxter: Ruth Grandfort Karl Malden: Inspector Larrue Brian Aherne: Willy Robertson O.E. Hasse: Otto Keller Roger Dann: Pierre Grandfort Dolly Haas: Alma Keller Charles Andre: Pare Millars | Montgomery Clift en una escena de la pel·lícula. |

## Referències

* ↑ Títol de la pel·lícula en català, a Ésadir
* ↑ Fitxa de doblatge al català de la pel·lícula, a ElDoblatge
* ↑ Localitzacions, a IMDb (anglès)
* ↑ Nominacions i premis, a IMDb (anglès)

## Enllaços externs

* La pel·lícula a AlohaCriticón (castellà)
* La pel·lícula a DeCine21 (castellà)
# TTL

TTL té els següents significats:
* Temps de Vida (Time To Live), quan es parla de Protocol IP
* Tecnologia TTL (de Transistor-Transistor Logic), la primera tecnologia de construcció de circuits electrònics digitals que va existir.
# Viquipèdia en georgià

La Viquipèdia en georgià (georgià: ქართული ვიკიპედია) és l'edició en georgià de l'enciclopèdia en línia gratuïta Viquipèdia. Va ser fundada el novembre de 2003 i actualment compta amb un total de 174.162 articles.
Actualment compta amb 6 administradors i més de 150.000 usuaris registrats.

## Història

| Nombre d'articles | Data |
| 10.000 | 2006 |
| 50.000 | 2011 |
| 100.000 | 2015 |
El 2014 la Viquipèdia georgiana va canviar el seu logotip per reflectir el color blau i daurat de la bandera d'Ucraïna en senyal de protesta contra l'annexió russa de Crimea. A principis del 2022, es va tornar a canviar el logotip de nou en senyal de protesta contra la invasió russa d'Ucraïna de 2022.
Els seus lectors, el 2023, van mostrar un gran interès pel seu passat reial, especialment de l’època medieval i anterior. Les pàgines més visitades a la Viquipèdia en georgià van incloure figures com el rei David IV, la reina Tamara i Irakli II. També van ser populars els poetes i escriptors, com Ilia Txavtxavadze i Xota Rustaveli. En comparació a edicions de països veïns al Caucas sud, a l'armènia se centraven més en la cultura, amb moltes visites a pàgines de poetes i artistes, i a l'azerbaidjanesa, per la seva banda, es concentraven en narratives nacionalistes i traumes històrics recents.
El 2018 es va afegir per primer cop a la iniciativa #Wikigap, coincidint amb el Dia Internacional de les Dones. Aquest esdeveniment va ser organitzat per ONU Dones i l’Ambaixada de Suècia amb l’objectiu de reduir la bretxa de gènere a la Viquipèdia. Durant l’esdeveniment, es van reunir voluntaris per crear i millorar articles sobre dones georgianes destacades en diversos camps, com la ciència, la cultura i la política. L’objectiu era augmentar la visibilitat i el reconeixement de les contribucions de les dones a la societat georgiana.
A la Setmana de la moda de París de 2019, l'aplicació mòbil de la col·lecció inspirada en Geòrgia del dissenyador Demna Gvasalia, director creatiu de Balenciaga, mostrava un codi QR per convidar a qui la utilitzava a visitar l'article de la Viquipèdia en georgià sobre el genocidi georgià de 1992.

## Referències

* ↑ «მთავარი გვერდი» (en georgià). Viquipèdia en georgià, 06-04-2024.
* ↑ Harrison, Stephen «How the Russian Invasion of Ukraine Is Playing Out on English, Ukrainian, and Russian Wikipedia» (en anglès). Slate, 01-03-2022. ISSN: 1091-2339.
* ↑ «Perspectives: The Wikipedia browsing habits of South Caucasians» (en anglès). Eurasianet, 28-07-2023. [Consulta: 18 agost 2024].
* ↑ «Georgia hosted #WikiGap event in connection to International Women’s Day» (en anglès). UN Women Georgia, 08-03-2018. [Consulta: 18 agost 2024].
* ↑ «Vetements' Upcoming App Will Teach You About the History of Georgia» (en anglès). Hypebeast, 02-07-2018. [Consulta: 18 agost 2024].

## Enllaços externs

* (en georgià) Viquipèdia en georgià
* (en georgià) Versió per mòbil de la Viquipèdia en georgià
* Ambaixada de la llengua georgiana a Viquipèdia
# Casa Tarradellas

Casa Tarradellas és una empresa catalana dedicada al sector alimentari creada per Josep Terradellas el 1976. Es troba a la comarca d'Osona, concretament a Gurb. L'empresa està especialitzada en la comercialització d'embotits i productes frescos. Fabrica pizzes de 15 receptes diferents, bases de pizza, paquets de dues pizzes de mida reduïda, massa de pasta de full, fuets, 3 tipus de llescats de pernil, llescats de bacon, 9 tipus de patés diferents i també fa biquinis. El 2015 va facturar 859 milions d'euros L'any 2018 van tancar amb una facturació total de 936 milions d'euros.

## Referències

* ↑ «Casa Tarradellas factura 859 millones en el 2015» (en castellà). La Vanguardia. [Consulta: 16 gener 2018].
* ↑ Redacció. «SORPRENENT: la facturació milionària de Casa Tarradellas», 16-07-2019. [Consulta: 10 juliol 2020].
* ↑ Fontseca, Gemma «Casa Tarradellas: l’imperi de l’alimentació dels 1.100 milions d’euros». VIA Empresa, 22-08-2023 [Consulta: 23 agost 2023].

## Enllaços externs

* Casa Tarradellas - Lloc web oficial
# Janus Pannonius

Janus Pannonius (en hongarès János Csezmiecei, en croat Ivan Česmički) (1434-1472) fou un humanista, poeta, diplomàtic i sacerdot croatohongarès. Se'l considera com el més significatiu poeta del Renaixement hongarès (i un dels pocs dels quals ha quedat registre després de les invasions turques) i una de les principals figures de la poesia renaixentista europea.

## Biografia

Va néixer en una petita vila prop del riu Drava, en un extrem d'Eslavònia. Se'n sap ben poc, dels seus orígens familiars, tret que el seu pare era un noble croata i la seva mare, Borbála Vitéz, era la germana de l'arquebisbe János Vitéz.
Fou la seva mare qui s'encarregà de la seva educació. El 1447 el seu oncle l'envià a Itàlia perquè hi tingués una formació humanista. Estudià a l'escola de Guarino de Verona a Ferrara, on va aprendre llatí i grec sota la direcció d'un dels més famosos mestres del Renaixement italià. Fou considerat com l'alumne més avantatjat de la seva generació, i no va trigar a demostrar la seva habilitat com a poeta clàssic. L'educació superior, en dret canònic, va completar-la a la Universitat de Pàdua, i després d'un viatge per Roma va decidir de tornar al Regne d'Hongria el 1458, el mateix any en què Maties Corví va accedir al tron. Durant un temps ocupà el càrrec de Canceller Reial, i aviat va convertir-se en bisbe de Pécs i més endavant vicecanceller del país. Així doncs, Janus Pannonius va esdevenir un intel·lectual molt influent en el país, i introductor de l'humanisme gràcies als seus contactes amb alguns dels pensadors més destacats de l'època.
# Manuel Peña Escontrela

Manuel Peña Escontrela, conegut simplement com a Peña, (Sarria, 18 de desembre de 1965 - Ponferrada, 13 de novembre de 2012), fou un futbolista gallec, que ocupava la posició de davanter. Va ser internacional espanyol en categories inferiors. Amb la selecció espanyola sub-20 va ser subcampió del món el 1986.

## Trajectòria

Va començar a destacar a les files de la SD Ponferradina, d'on passa posteriorment al Reial Valladolid. Amb els castellans hi debuta a la màxima categoria a la temporada 83/84. Durant els primers anys tindria aparicions puntuals, però a la 86/87 marca 7 gols en 31 partits i es consolida al planter val·lisoletà.
Assoleix la titularitat i marca vuit gols a la 87/88 i d'altres cinc a la següent. Però, a la 89/90 baixa la seua aportació tant en minuts com en gols.
L'estiu de 1990 marxa al Reial Saragossa, on serà suplent els tres anys que hi romandrà a l'esquadra aragonesa. En total, hi disputa 41 partits, la meitat eixint de la banqueta, i marca 3 gols.
La temporada 93/94 va anar a jugar al Cadis CF, amb el qual baixà de Segona a Segona B. A partir d'ací la carrera del gallec prossegueix per divisions més modestes. Juga una temporada al conjunt andalús a Segona B. La temporada 95/96 recala al Talavera CF, i a la campanya següent retornà a la SD Ponferradina, on es retirà la temporada 99/00.
Va morir a Ponferrada el novembre de 2012, de càncer.

## Referències

* ↑ «Fitxa de Manuel Peña Escontrela» (en castellà). bdfutbol.com1llengua= castellà. [Consulta: 13 novembre 2012].
* ↑ «Muere el exjugador zaragocista Manuel Peña» (en castellà). El Heraldo de Aragón, 13-11-2012. [Consulta: 13 novembre 2012].

## Enllaços externs

* Fitxa del jugador
# Sør-Aurdal

Sør-Aurdal és un municipi situat al comtat d'Innlandet, Noruega. Té 3.058 habitants (2016) i té una superfície de 1.109 km². El centre administratiu del municipi és el poble de Bagn.
El municipi limita al nord amb Nord-Aurdal i Etnedal, al nord-est amb Nordre Land, a l'est amb Søndre Land, al sud amb Ringerike i Flå, i a l'oest amb Nes i Gol. Sør-Aurdal és part del districte tradicional de Valdres, al centre-sud de Noruega, situat entre les valls de Gudbrandsdal i Hallingdal.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 11 març 2016].

## Enllaços externs

* Sør-Aurdal - Lloc web oficial
# Oreonectes elongatus

Oreonectes elongatus és una espècie de peix de la família dels balitòrids i de l'ordre dels cipriniformes.

## Morfologia

* Cos nu, despigmentat i de 7,8 cm de llargària màxima.
* Absència d'ulls.
* 9 radis tous a l'aleta dorsal i 7 a l'anal.
* Aleta caudal bifurcada.
* Presenta crestes adiposes ben desenvolupades al peduncle caudal.
* 38-39 vèrtebres.
* És similar a Oreonectes translucens per la manca d'ulls i l'aleta caudal bifurcada, però se'n diferencia per la presència d'una fossa nasal anterior, les crestes caudals (adiposes i no transparents) i un menor nombre de vèrtebres (38-39 vs. 4+32).

## Hàbitat i distribució geogràfica

És un peix d'aigua dolça, cavernícola, demersal i de clima tropical, el qual viu a la conca del riu Dahuangjiang (conca del riu Perla, Guangxi, la Xina).

## Observacions

És inofensiu per als humans.

## Referències

* ↑ Günther A., 1868. Catalogue of the fishes in the British Museum. Catalogue of the Physostomi, containing the families Heteropygii, Cyprinidae, Gonorhynchidae, Hyodontidae, Osteoglossidae, Clupeidae,... Halosauridae, in the collection of the British Museum. Cat. Fishes v. 7. i-xx + 1-512. «Enllaç». Arxivat de l'original el 2016-03-03. [Consulta: 11 agost 2012].
* ↑ uBio (anglès)
* 1 2 Catalogue of Life (anglès)
* 1 2 3 FishBase (anglès)
* ↑ FishWise (anglès)

## Enllaços externs

* ION (anglès)
# Castell de Dubingiai

El Castell de Dubingiai va ser un castell residencial de Dubingiai, districte de Molėtai al comtat d'Utena. Molėtai és conegut pels seus nombrosos llacs; n'hi ha al voltant de 220 llacs al | en el districte i es troba a uns 60 km al nord de Vílnius (Lituània).

## Història

La primera construcció de 1412-1413 en maçoneria del castell, va ser manada fer per Vytautas, gran Duc de Lituània, en una illa, ara península del llac Asveja, per tal d'assegurar la defensa de la capital Vílnius dels atacs de Livònia. No hi ha dates de l'arquitectura d'aquesta edificació. Va ser adquirit per Jerzy Radsiwill abans de 1508, el qual va construir un nou castell en estil renaixentista de la primera meitat del segle xvi. Després de la mort de Jerzy, el seu fill Mikolaj "el vermell" va heretar la propietat, fent que la població propera es convertís en un important centre per a la Reforma Protestant de Lituània i va esdevenir una de les residències més luxoses del Ducat. Bàrbara Radziwill va passar cinc mesos en el castell, després del seu matrimoni amb Segimon II August el 1547. El castell va ser la seu principal de la família Biržai - Dubingiai descendents de la de Radziwill fins a la segona meitat del segle xvii, quan va ser transferida al Castell de Biržai.
Durant les guerres polonosueques, el castell va ser saquejat pels exèrcits lleials al rei de Polònia i va ser confiscat a Boguslaw Radziwill. Va tornar a la família a la segona meitat del segle xvii. El castell i l'església abandonada van caure gradualment en ruïnes. Es va vendre a Michal Tyszkiewicz el 1808. Avui dia només queden els fonaments i diversos soterranis del castell i l'església, els quals estan sent investigats.
La maçoneria de l'església calvinista de l'Esperit Sant va ser construïda, en estil renaixentista, a la vora del castell de Janusz Radziwill abans de 1620 i estava destinada a ser el mausoleu de la família Radziwill. Els membres més destacats d'aquesta família van ser enterrats allà, incloent a Mikołaj Radziwiłł el Negre (1565) i la seva esposa Elżbieta Szydlowiecka (1562), Mikołaj Radziwiłł el Vermell (1584) i Janusz Radziwill (1620). Les seves despulles van ser descobertes durant les excavacions arqueològiques de 2004 i van ser enterrats novament allà el 2009.
* Restes de l'església desrprés de les excavacions
* Les excavacions al castell de l'any 2007
* Fonaments del castell l'any 2009
* Cerimònia de la nova sepultura el 2009

## Enllaços externs

* Research of Radvilos' Residence (lituà)

## Vegeu també

* Llista de castells de Lituània
# Viola (Smetana)

Viola és una obra dramaticomusical en un acte composta el 1874 per Bedřich Smetana sobre un llibret en txec d'Eliška Krásnohorská, basat en Nit de Reis de William Shakespeare. Es va estrenar l'11 de maig de 1924 al Teatre Nacional de Praga.

## Referències

* ↑ «Dades de l'òpera» (en alemany). Operone. Arxivat de l'original el 2018-05-22. [Consulta: 21 maig 2018].
# Jason Rowe

Jason Frank Rowe (Canadà) és un astrofísic canadenc de la Universitat de Mont-real, especialitzat en la identificació i caracterització d'exoplanetes, i que liderà l'equip de la Missió Kepler que el 2014 en descobrí 713 pel mètode del trànsit.
Rowe es graduà en física i astronomia el 2000 a la Universitat de Toronto, Ontario, Canadà. El 2003 completà un màster en astronomia a la Universitat British Columbia, Vancouver, Canadà, i s'hi doctorà el 2008. Entre 2007 i 2010 participà en un programa postdoctoral a l'Ames Research Center de la NASA. Entre el 2010 i el 2015 treballà a l'Ames Research Center i des del 2011 també és investigador de l'Institut SETI.
Treballà entre el 2010 i el 2015 a la Missió Kepler de la NASA on identificà més de set-cents exoplanetes. El treball de Rowe fou decidir quins dels candidats a exoplanetes trobats pel telescopi Kepler eren exoplanetes reals. Fins en aquell moment, això requeria mesurar velocitats radials estel·lars amb grans telescopis basats en terra, la qual cosa limitava les confirmacions a no més de 200 per any, a tot el món. Rowe desenvolupà una anàlisi estadística que permet validar centenars d'exoplanetes de manera ràpida i automàtica. En 2014, el seu treball donà lloc a la validació de 715 exoplanetes (713 de nous), duplicant el nombre que es coneixia fins aleshores, entre els quals hi havia el primer semblant a la Terra en zona habitable de la Missió Kepler.
El 2016 rebé la medalla de la NASA Exceptional Scientific Achievement Medal.

## Referències

* ↑ «Exoplanets Data Explorer» (en anglès). Exoplanets.org. [Consulta: 1r gener 2017].
* 1 2 Rowe, J.F; Bryson, S.T. et al. «Validation of Kepler's Multiple Planet Candidates. III. Light Curve Analysis and Announcement of Hundreds of New Multi-planet Systems». The Astrophysical Journal, 784, 1, 2014.
* ↑ «Jason F Rowe» (en anglès). [Consulta: 1r gener 2017].
* ↑ «#SETI Institute: #Awards for #Exoplanet #Research» (en anglès). [Consulta: 2 gener 2017].
* ↑ «2016 NASA Honor Awards Ceremony Recognizes Exemplary Accomplishments» (en anglès). NASA Ames Astrogram, 01-07-2016. [Consulta: 2 gener 2017].
# Taryn Terrell

Taryn Nicole Terrell (28 de desembre del 1985 -), més coneguda al ring com Tiffany és una lluitadora professional estatunidenca que treballa a la marca ECW de World Wrestling Entertainment (WWE).

### Filmografia

| Any | Pel·lícula | Paper | Notes |
| 2012 | En campanya tot s'hi val (The Campaign) | Janette | |
| 2013 | Jake's Road | Sylvia | |
| 2013 | Empire State | Guidette Atractiva nº1 | |
| 2013 | Oldboy | Xica en el parc | |
| 2014 | Search Party | Mare de Kenny nº2 | |
| 2015 | Daddy's Home | Animadora del New Orleans Pelicans | |
| 2015 | Aztec Warrior | Marcella | |
| 2015 | N.O.L.A Circus | Sabrina | |
| 2016 | Two Faces of Colin | Dr. Williams | |
| Televisió ||||
| Any | Títol | Paper | Notes |
| 2007 | The Showbiz Show | D'ella mateixa | |
| 2007 | K-Ville | Xica del bordell | |
| 2012 | Treme | Cindy | 6 episodis |
| 2012 | Common Law | Xica del Yoga | |
| 2015 | NCIS: New Orleans | Shauna | |
| 2015 | W.I.N.O. | Eve | telefilm |
| D'especialista ||||
| Any | Títol | Paper | Notes |
| 2012 | The Demented | Doble d'escena | |
| 2012 | American Horror House | Doble d'escena | |
| 2013 | Now You See Me | Doble d'escena | |
| 2013 | Empire State | Doble d'escena | |
| 2013 | Pawn Shop Chronicles | Doble d'escena | |
| 2013 | This Is the End | Doble d'escena | |
| 2015 | Jurassic World | Doble d'escena | |
| 2015 | Get Hard | Xica en topless sobre el cotxe | |
| Videojocs ||||
| Any | Títol | Paper | Notes |
| 2010 | WWE SmackDown vs. Raw 2011 | Tiffany | Veu |
| DVDs ||||
| Any | Títol | Paper | Notes |
| 2007 | Women of Playboy | D'ella mateixa | Model |

## Enllaços externs

* Perfil a WWE.com (anglès)
* Perfil al WWE Fan Nation Arxivat 2008-12-07 a Wayback Machine. (anglès)
* Tiffany al MySpace (anglès)
# Waterford (Wisconsin)

Waterford és una població dels Estats Units a l'estat de Wisconsin. Segons el cens del 2000 tenia 4.048 habitants.

## Demografia

Segons el cens del 2000, Waterford tenia 4.048 habitants, 1.561 habitatges, i 1.139 famílies. La densitat de població era de 635,3 habitants per km².
Dels 1.561 habitatges en un 36,9% hi vivien nens de menys de 18 anys, en un 59,8% hi vivien parelles casades, en un 9% dones solteres, i en un 27% no eren unitats familiars. En el 21,9% dels habitatges hi vivien persones soles el 8,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,59 i el nombre mitjà de persones que vivien en cada família era de 3,03.
Per edats la població es repartia de la següent manera: un 28,4% tenia menys de 18 anys, un 5,7% entre 18 i 24, un 32,7% entre 25 i 44, un 21,2% de 45 a 60 i un 12,1% 65 anys o més.
L'edat mediana era de 35 anys. Per cada 100 dones de 18 o més anys hi havia 96,5 homes.
La renda mediana per habitatge era de 55.804 $ i la renda mediana per família de 64.453 $. Els homes tenien una renda mediana de 44.417 $ mentre que les dones 27.917 $. La renda per capita de la població era de 22.741 $. Aproximadament el 0,9% de les famílies i el 3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Waterford» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Waterford». American Fact Finder. Oficina del Cens dels Estats Units, 12-01-2010.
# Palau dels Soviets

El Palau dels Soviets va ser un projecte per construir un centre de convencions polítiques a Moscou al lloc de la demolida catedral de Crist Salvador. La funció principal del palau era albergar les sessions del Soviet Suprem en la seva gran sala de 130 metres d'ample i 100 metres d'alçada amb capacitat per a més de 20.000 persones. Si s'hagués construït, el palau de 416 metres d'altura s'hauria convertit en l'estructura més alta del món, amb un volum intern que supera els volums combinats dels sis gratacels americans més alts. Això era especialment important per a l'estat soviètic amb finalitats propagandístiques.
El comitè per la construcció del palau va convocar un concurs internacional d'arquitectura a començament dels anys 1930, algun dels dissenys destacats foren els de Le Corbusier, Walter Gropius i Boris Iofan, aquest darrer fou el disseny guanyador.
La construcció del palau va ser aturada per l'esclat de la Segona Guerra Mundial, i ja no es va reprendre.

## Referències

* ↑ Colton, 1995, p. 332.

## Bibliografia

* Colton, T. Moscow: Governing the Socialist Metropolis. Harvard University Press, 1995. ISBN 9780674587496.

## Enllaços externs

* Imatge dels plànols i dels treballs de la construcció Arxivat 2007-01-18 a Wayback Machine.
# Viola (Illinois)

Viola és una població dels Estats Units a l'estat d'Illinois. Segons el cens del 2000 tenia 956 habitants.

## Demografia

Segons el cens del 2000, Viola tenia 956 habitants, 383 habitatges, i 274 famílies. La densitat de població era de 444,7 habitants/km².
Dels 383 habitatges en un 32,6% hi vivien nens de menys de 18 anys, en un 60,1% hi vivien parelles casades, en un 8,9% dones solteres, i en un 28,2% no eren unitats familiars. En el 26,1% dels habitatges hi vivien persones soles el 13,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 3,03.
Per edats la població es repartia de la següent manera: un 25,5% tenia menys de 18 anys, un 6,7% entre 18 i 24, un 29,3% entre 25 i 44, un 23,5% de 45 a 60 i un 15% 65 anys o més.
L'edat mediana era de 38 anys. Per cada 100 dones de 18 o més anys hi havia 87,4 homes.
La renda mediana per habitatge era de 41.161 $ i la renda mediana per família de 47.159 $. Els homes tenien una renda mediana de 36.458 $ mentre que les dones 20.556 $. La renda per capita de la població era de 18.127 $. Aproximadament el 7,4% de les famílies i el 8,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Viola». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 5 agost 2010].
* ↑ «Geographic Comparison Table- Viola». American Fact Finder. Oficina del Cens dels Estats Units, 12-01-2010.
Viccionari
# Margarita Durán Vadell

Margarita «Gari» Durán Vadell (Melilla, 18 de novembre de 1963) és una historiadora i política mallorquina, senadora per Mallorca en la X legislatura.
Llicenciada en Geografia i Història, es doctorà "cum laude" en Història Antiga, especialista en arxivística i màster en Llengües Bíbliques i Orientals. Ha treballat en la recerca històrica i milita en el Partit Popular (PP). De 2003 a 2005 fou nomenada coordinadora General de Cultura, Educació, Esports i Joventut, de 2005 a 2006 fou gerenta de l'Escola Superior d'Art Dramàtic de les Illes Balears i de 2006 a 2008 gerenta del Conservatori Superior de Música i Dansa de les Illes Balears.
En 2011 fou nomenada Directora Insular de Cultura i Patrimoni del Consell Insular de Mallorca i a les eleccions generals espanyoles de 2011 fou escollida senadora per Mallorca. Ha estat secretària primera de la Comissió de Reglament del Senat.
Crítica amb el que va entendre com un «gir ideològic» «consumat» al XVIII Congrés Nacional del PP, es va donar de baixa del partit al febrer de 2017.

## Referències

* ↑ Fitxa del Senat
* ↑ «La exsenadora Gari Durán abandona el PP por discrepancias con "el giro ideológico" del partido». El Mundo, 20-02-2017.
* ↑ «La exsenadora Gari Durán pide su baja en el PP por el "giro ideológico consumado" en el Congreso Nacional del partido». Eldiario.es, 20-02-2018.